Title: ประกาศคณะกรรมการบรรษัทบริหารสินทรัพย์ไทย เรื่อง การกำหนดอัตราดอกเบี้ยและอัตราส่วนลดเพื่อการบริหารจัดการสินทรัพย์ด้อยคุณภาพ

ประกาศคณะกรรมการบรรษัทบริหารสินทรัพย์ไทย

ประกาศคณะกรรมการบรรษัทบริหารสินทรัพย์ไทย
เรื่อง
การกำหนดอัตราดอกเบี้ยและอัตราส่วนลดเพื่อการบริหารจัดการสินทรัพย์ด้อยคุณภาพ

อาศัยอำนาจตามมาตรา ๑๘ แห่งพระราชกำหนดบรรษัทบริหารสินทรัพย์ไทย
คณะกรรมการบรรษัทบริหารสินทรัพย์ไทยจึงมีมติในการประชุมครั้งที่ ๔/๒๕๔๕ เมื่อวันที่
๓ เมษายน ๒๕๔๕ กำหนดอัตราดอกเบี้ยและอัตราส่วนลดเพื่อการบริหารจัดการสินทรัพย์ด้อยคุณภาพ
โดยมีหลักเกณฑ์ในการกำหนดอัตราดอกเบี้ยแต่ละประเภท ดังนี้

ประเภท

อัตราถัวเฉลี่ยดอกเบี้ยของ
ธนาคารพาณิชย์ใหญ่
  ๕ แห่ง

๑.
   อัตราดอกเบี้ยค้างรับตามสิทธินับจากวันโอนจนถึงวันที่
มีการลงนามในสัญญาปรับโครงสร้างหนี้หรือกิจการ

อัตราผิดนัด

๒.
   อัตราดอกเบี้ยในสัญญาปรับปรุงโครงสร้างหนี้/กิจการ

อัตราดอกเบี้ยเงินกู้ลูกค้าชั้นดี
  (MLR)

๓.
   อัตราดอกเบี้ยผิดนัดในสัญญาปรับปรุงโครงสร้างหนี้/กิจการ

อัตราผิดนัด

ในการกำหนดอัตราส่วนลดเพื่อการคำนวณผลตอบแทนจากการปรับปรุงโครงสร้างหนี้
ให้ยกเลิกประกาศคณะกรรมการบรรษัทบริหารสินทรัพย์ไทย เรื่อง การกำหนดอัตราส่วนลดเพื่อการคำนวณมูลค่าปัจจุบันของกระแสเงินสดจากการดำเนินงานของลูกหนี้และเพื่อการคำนวณผลตอบแทนจากการปรับปรุงโครงสร้างหนี้
วันที่ ๑๙ ตุลาคม ๒๕๔๔ และกำหนดหลักเกณฑ์ใหม่เป็นหลักเกณฑ์เดียวกับอัตราดอกเบี้ยในสัญญาปรับโครงสร้างหนี้/กิจการระหว่าง
บสท. กับลูกหนี้

ทั้งนี้ การคำนวณอัตราดอกเบี้ยที่กำหนดเป็นหลักเกณฑ์ข้างต้น
ให้คำนวณจากอัตราถัวเฉลี่ยดอกเบี้ยแต่ละประเภทในเดือนก่อนหน้าของธนาคารพาณิชย์ใหญ่
๕ แห่ง ในแต่ละครั้งที่ทำการกำหนดโดยจะทำการแจ้งรายละเอียดของอัตราดอกเบี้ยแต่ละประเภทและอัตราส่วนลด
ณ วันทำการแรกของเดือน และลงประกาศใน website ของ บสท.

ทั้งนี้  ตั้งแต่วันนี้เป็นต้นไป[๑]

ประกาศ
ณ วันที่ ๓๑ พฤษภาคม พ.ศ. ๒๕๔๕
เชาวน์
สายเชื้อ
ประธานกรรมการบรรษัทบริหารสินทรัพย์ไทย

นันทนา/ผู้จัดทำ
๑  มีนาคม  ๒๕๔๙

[๑] ราชกิจจานุเบกษา
เล่ม ๑๒๓/ตอนที่ ๑๖ ง/หน้า ๑๕๒/๒๓ กุมภาพันธ์ ๒๕๔๙